פירוש נוסף ערך זה עוסק במדינה בארצות הברית. אם התכוונתם למשמעות אחרת, ראו מונטנה (פירושונים).
  
שגיאות פרמטריות בתבנית:עיר   
שימוש בפרמטרים מיושנים [ קואורדינטות ] 

נוף בצפון מערב מונטנה, בקרבת הפארק הלאומי גליישר
**מונטנה** (באנגלית: **Montana** ‏האזנהⓘ‏?‏) היא מדינה במערב ארצות הברית. היא מדינה גדולה בשטחה ודלילת אוכלוסין; היא הרביעית בגודל שטחה בין מדינות ארצות הברית, אך אוכלוסייתה, המונה כמיליון תושבים, היא במקום ה-44 בגודלה.

בשנת 1893 בעיר מיזולה נפתחה אוניברסיטת מונטנה והיא נחשבת לאחת מן האוניברסיטאות הציבוריות הטובות בארצות הברית.

במונטנה ניתן למצוא את הריכוז הגבוה ביותר של דובי גריזלי. במונטנה נמצא חלק מתצורת הל קריק, העשירה במאובנים מההקרטיקון העליון ובפרט במאובני דינוזאורים רבים (בהם טירנוזאורוס רקס וטריצרטופס).

מונטנה הייתה המדינה הראשונה ששלחה אישה (ג'נט רנקין) לקונגרס מטעמה.

מקור השם
--------

מקור שמה הוא במילה הספרדית מונטניה שפירושה הר ובאופן רחב יותר "מדינה הררית". ב-1864 התלוננו נציגים נבחרים שאין לתת לה את השם הזה כי רוב השטח אינו הררי ועדיף לקרוא לעיר בשם ממקור אינדיאני ולא ספרדי. שמות אחרים כמו "שושון" שהוצעו, נדחו והוועדה החליטה לאמץ את השם המקורי, מונטנה.

גאוגרפיה
--------

מונטנה ממוקמת במערב ארצות הברית וגובלת בצפון בפרובינציות הקנדיות קולומביה הבריטית, אלברטה וססקצ'ואן, במזרח בדקוטה הצפונית ובדקוטה הדרומית, בדרום בוויומינג ובמערב באיידהו. במונטנה שני פארקים לאומיים: גליישר בצפון מערבה וילוסטון (משותף גם לוויומינג ואיידהו) בדרום מערבה. שני הפארקים הלאומיים ממוקמים בהרי הרוקי.

אקלים
-----

האקלים במדינה שונה מאוד מאזור לאזור בגלל גודלה והשוני בגאוגרפיה שבה. ביולי הטמפרטורות הממוצעות הן C°‏ 29.2 ובינואר C°‏ 2.2. כאמור השונות מובילה לשינוי רב באקלים, ב-20 ביולי 1893, וב-5 ביולי 1937 נמדדו במדינה C°‏ 47 חום. באזורים ההרריים במדינה נרשם שלג בכל חודשי השנה אם כי בחודשים יולי ואוגוסט זה די נדיר. הטמפרטורה הנמוכה ביותר במדינה וגם הנמוכה ביותר בארצות הברית כולה נרשמה בינואר 1954 עם C°‏ 70− באזורים ההרריים ו-C°‏ 56.7− במחנה כריית הזהב, C°‏ 37.8− ליד מעבר רוג'רס. כללית, הטמפרטורות במדינה יכולות להשתנות בצורה קיצונית תוך פחות מ-24 שעות, ההסבר לכך הוא רוח קרירה שמגיעה מכיוון דרום קנדה הלא רחוקה. כמו כן, רוחות מזרחיות יכולות להופיע ממזרח להרים ולגרום לטמפרטורות להגיע ל-C°‏ 50 ו-C°‏ 60. בלומה שבמחוז צ'וטו נרשמה התנודה הכי קיצונית ומהירה בטמפרטורות במדינה ובכל ארצות הברית כולה כאשר ב-15 בינואר 1972, בפחות מ-24 שעות עלתה הטמפרטורה מ-C°‏ 49− ל-C°‏ 9.

ממוצע הגשמים השנתי עומד על 1,580 מ"מ כאשר רוב המשקעים הם במערב המדינה, מזרח המדינה יבש בהרבה. שלגים עד גובה של 7 מטר יכולים לרדת בחודשי החורף מספטמבר עד מאי אם כי רובו יורד בין נובמבר למרץ.

האקלים בשנים האחרונות נוטה יותר ויותר להתחמם, הקרחונים במדינה לפי כל התחזיות עשויים להימס בעוד כמה עשורים. ערים רבות במדינה קבעו את שיא החום שלהם ביולי 2007 שנרשם כחודש החם בתולדות המדינה. טיפול לא נכון ואי הכרות של המצב גורמים בשנים האחרונות למספר שריפות במדינה בחודשי הקיץ. על פי הסוכנות להגנת הסביבה באוניברסיטת הרווארד בשנים הקרובות 20% משטחי המדינה עשויים להישרף והמדינה תחווה עלייה של 80% בזיהום האוויר.

היסטוריה
--------

עמים ילידים חיו בשטח מונטנה במשך זמן רב.

רוב שטחה של מונטנה נכלל בשטח שנקנה מצרפת ברכישת לואיזיאנה, ממנו נוצרו לימים 15 מדינות. בשנים שלאחר מכן ולאחר משלחת לואיס וקלארק התפתח סחר עור ופרוות נרחב באזור, שבין צרפתים ובריטים לבין העמים הילידים.

בשנים 1850–1880 החלה התיישבות אירופית באזור.

ב-26 במאי 1864 נוצרה טריטוריית מונטנה, בהחלטה של הקונגרס, שפיצלה את טריטוריית מונטנה מטריטוריות אחרות בשכנותה. הטריטוריה ריכזה את שארית השבטים האינדיאנים הלוחמים ובמונטנה הייתה זירת ההתרחשות האחרונה של מאמצי האינדיאנים במאבק נגד השתלטות המהגרים מאירופה על שטחי ארצות הברית. ב-1876 התחולל בתחומה קרב ליטל ביגהורן. אף כי צבא ארצות הברית הפסיד בקרב, הוא מסמל את קץ תקופת המלחמה באינדיאנים ואת תבוסתם הניצחת.

מונטנה הפכה למדינה ה-41 של ארצות הברית ב-8 בנובמבר 1889.

בשנת 1925 התרחשה באזור רעידת אדמה חזקה.

דמוגרפיה
--------

מפקד האוכלוסין מעריך כי בעשור האחרון צמחה אוכלוסיות מונטנה בלפחות 8%. כמו כן, לפי מפקד האוכלוסין, נכון לשנת 2010, 89.45% מכלל האוכלוסייה הם לבנים (87.8% לבנים שאינן היספנים) 6.3% אינדיאנים וילידים מאלסקה, 2.9% היספנים ולטיניים, 0.6% אסיאתיים, 0.4% שחורים–אפרו־אמריקאים. קבוצות אירופאיות הגדולות ביותר במדינה המהוות קצת יותר מ-2% מאוכלוסיית מונטנה הם גרמנים, אירים, אנגלים, נורווגים, צרפתים ואיטלקים, עם זאת, מונטנה היא אחת המדינות עם אחוזי לידה מקומיים (אמריקאים) מהגבוהות בארצות הברית. נכון לשנת 2000, 94.8% מהאוכלוסייה מגיל חמש ומעלה דוברים אנגלית בבית כשפת אם, לאחר מכן השפה הנפוצה היא ספרדית. 47% מתושבי מונטנה הם נוצרים פרוטסטנטים, 23% קתוליים, 20% ללא השתייכות דתית, 1% בודהיסטים, 0.5% יהודים, 0.5% מוסלמים ו- 0.5% הינדים.

###### בריאות

על פי סקר חברת גאלופ, מונטנה מדורגת כמדינה הכי פחות "שמנה" מכל מדינות ארצות הברית עם 19.6%.

ממשל ופוליטיקה
--------------

בבית המחוקקים המקומי ישנם שני בתים: סנאט (50 נציגים- עם רוב של 16–34 לרפובליקנים) ובית נבחרים (100 נציגים- עם רוב של 32 –68 לרפובליקנים). הסנאטורים מכהנים קדנציות של ארבע שנים, ואילו נציגי בית הנבחרים שנתיים. למפלגה הרפובליקנית יש רוב בשני הבתים. 

היום למדינה יש 2 נציגים מטעמה לבית הנבחרים של ארצות הברית. בעבר היה לה אחד מלבד, לאחר שהשני נלקח ממנה ב-1990. ב-2010 ניסתה להשיב אליה נבחר נוסף, אך סורבה. ב-2021 , לאחר מפקד האוכלוסין קיבלה המדינה נבחר נוסף, והוא נבחר ונכנס לתפקידו לאחר בחירות אמצע הקדנציה של 2022. על כן 2 הנציגים מטעמה הם: ראיין זינקי, שחזר לשמש כנציג מטעם המדינה החל מבחירות 2022, לאחר שכיהן כמזכיר הפנים של ארצות הברית בממשלו של הנשיא דונלד טראמפ, ומאט רוזנדייל הרפובליקני, שנבחר לראשונה ב-2020 כנציג היחיד ובבחירות 2022 הפך להיות לנציג מהמחוז הבחירה השני של מונטנה, שנוצר בבחירות אלה.

מבחינה היסטורית, מונטנה היא מדינה מתנדנדת. בעבר בחרו בעיקר בנבחרים ליברליים אולם מ-1988 עד 2006 התהפכו קצת הנתונים והם בוחרים בדרך כלל בשמרנים יותר. מאז 1992 אז ניצח במדינה הדמוקרט ביל קלינטון הצביעו תמיד בעד המועמד הרפובליקני. בבחירות 2008 לא היה ברור עד הרגע האחרון במי יבחרו תושבי המדינה ולבסוף ניצח המועמד הרפובליקני ג'ון מקיין בפער קטן. ואם לסכם באחוזים, מאז שנת 1889 60% מהזמן הצביעה המדינה למועמד הדמוקרטי וב-40% למועמד הרפובליקני. מבחינה היסטורית, הרפובליקנים חזקים יותר במזרח המדינה והדמוקרטים חזקים יותר במערב המדינה.

בשנת 1916 הייתה מונטנה למדינה הראשונה ששולחת אישה לקונגרס כשבחרה ברפובליקנית ג'נט רנקין.

למונטנה יש כוח של 4 אלקטורים בבחירות לנשיאות ארצות הברית, הסנאטורים המייצגים את המדינה הם ג'ון טסטר הדמוקרטי וסטיב דיינס הרפובליקני.

מושל המדינה הוא גרג ג'יאנפורטה, המכהן כמושל ה-25 של מדינת מונטנה. קודם לכן, כיהן כחבר בית הנבחרים של ארצות הברית מטעם המדינה.

כלכלה
-----

ענפי הכלכלה המרכזיים הם חקלאות, תיירות וכרייה. ענף החקלאות העיקרי הוא גידול בקר למאכל, ענף שיש לו גם חשיבות היסטורית ותרבותית. בנוסף, מגדלים במונטנה בקר לחלב, צאן וחזירים. כשליש ההכנסות החקלאיות במונטנה הם מהצומח, והגידולים העיקריים הם שעורה, שחת, שעועית, תפוח אדמה וסלק סוכר. הפרי העיקרי של מונטנה הוא דובדבן שחור.

הכלכלה של מונטנה סבלה משפל בשנות ה-20 וה-30 של המאה ה-20 בגלל הירידה במחירי התוצרת החקלאית. בשנות ה-40 שבה כלכלת מונטנה לפרוח, אך מאמצע שנות ה-50 עד סוף שנות ה-60 סבלה מצמיחה איטית בלבד. בשנות ה-70 זכתה מונטנה לפריחה מחודשת, אך בשנות ה-80 סבלה ממשבר מתמשך.

מונטנה צמחה בשיעור ממוצע של 3.2% לשנה בשנים 2001-2008 ומשנת 2010 הייתה מונטנה בין המדינות שהראו צמיחה חזקה ביותר בדרך ליציאה מהמיתון הגדול. במאי 2015 ירד שיעור האבטלה במונטנה ל-4%, הרמה בו הייתה לפני המיתון הגדול וב-2019 ירד ל-3.8%. מונטנה היא אחת מחמש המדינות היחידות שאין בהן מס קנייה.

### תחבורה

פרק זה לוקה בחסר. אנא תרמו לוויקיפדיה והשלימו אותו. 
עוד מהמאה ה-19 פעלו רכבות במדינה, הכביש המחבר בין מזרח למערב המדינה הוא הכביש הארוך ביותר במדינה. נכון ל-2013 נמל התעופה הבינלאומי בוזמן ילוסטון הוא העמוס ביותר במדינה. 

 ערך מורחב – **נמל התעופה הבינלאומי בוזמן ילוסטון**  

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| קבוצות דתיות במונטנה |
| --- |
| **נוצרים** |
| פרוטסטנטים אוונגליסטים | 28% |
| פרוטסטנטים אחרים | 14% |
| קתולים | 17% |
| מורמונים | 4% |
| נוצרים אחרים | 2% |
| **דתות אחרות** |
| בודהיסטים | 1% |
| אחר | 4% |
| **חסרי סיווג דתי** | 30% |

 | 

| קבוצות גזעיות במונטנה |
| --- |
| לבנים לא-היספאנים | 87.8% |
| אמריקאים ילידים | 6.4% |
| היספאנים | 2.9% |
| אסייתים | 0.6% |
| שחורים | 0.4% |
| מעורב | 2.5% |

 | 

| קבוצות מוצא אתני במונטנה |
| --- |
| גרמנים | 28.6% |
| אירים | 15.2% |
| אנגלים | 12.6% |
| נורווגים | 9.1% |
| אמריקאים | 6.8% |
| צרפתים | 5.1% |
| איטלקים | 3.5% |
| סקוטים | 3.1% |
| שוודים | 3.1% |
| הולנדים | 2.6% |
| פולנים | 2.5% |

 | 

| שפות מדוברות במונטנה |
| --- |
| אנגלית | 95.4% |
| ספרדית | 1.3% |
| אחר | 3.3% |

 |

### הערים הגדולות

מפת צפיפות האוכלוסין של מדינת מונטנה

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| הערים הגדולות במונטנה (נתוני 2013) |
| --- |
| דירוג | שם העיר | אוכלוסייה | חלק ממטרופולין |
| 1 | בילינגס | 108,869 | בילינגס |
| 2 | מיזולה | 69,821 | מיזולה |
| 3 | גרייט פולס | 59,152 | גרייט פולס |
| 4 | בוזמן | 41,660 |  |
| 5 | ביוט | 33,980 |  |
| 6 | הלנה | 29,943 |  |

 | 

| המטרופולינים הגדולים במונטנה (נתוני 2014) |
| --- |
| דירוג | שם המטרופולין | אוכלוסייה | מיקום |
| 1 | בילינגס | 166,885 | מזרח מונטנה |
| 2 | מיזולה | 112,684 | מערב מונטנה |
| 3 | גרייט פולס | 82,344 | מערב מונטנה |

 |

* בילינגסבילינגס
* מיזולהמיזולה
* גרייט פולסגרייט פולס
* בוזמןבוזמן
* ביוטביוט

סמלי המדינה
-----------

| סמלי מדינת מונטנה |
| --- |
| דגל | סמל | מוטו | כינוי |
| דגל מונטנהFlag of Montana | סמל מונטנהSeal of Montana |  |  |
|  |  | "זהב וכסף""Oro y plata" | "מדינת האוצר""Treasure State" |
| עץ | פרח | ציפור | חיה |
| ארז הזפתPonderosa Pine | לואיסיהBitterroot | סטורנלה נגלקטהWestern meadowlark | דוב גריזליGrizzly bear |
|  |  |  |  |

קישורים חיצוניים
----------------

* | מיזמי קרן ויקימדיה |
| --- |
| ויקיציטוט ציטוטים בוויקיציטוט: **מונטנה** |
| ויקימסע מדריך למטייל בוויקימסע: **מונטנה** |
| ויקישיתוף תמונות ומדיה בוויקישיתוף: **מונטנה** |
* אתר האינטרנט הרשמי של מונטנה
* מונטנה, באתר אנציקלופדיה בריטניקה (באנגלית)

הערות שוליים
------------

1. ↑  Montana, Netstate
2. ↑  Montana: A History of Two Centuries, page 314
3. ↑  Montana's economy sees stronger growth in 2013, missoulian, December 29, 2013
4. ↑  Jobs Report: Montana Ranks High for Economic Growth, September 1, 2014, flatheadbeacon
5. ↑  Montana’s Unemployment Rate Drops to 4 Percent, flatheadbeacon
6. ↑  "Montana", Religious Landscape Study, Pew Research Center
7. ↑  "U.S. Census Bureau Data". U.S. Census Bureau. 2010. Retrieved 2011-07-13.
8. 1 2  American FactFinder - Results
9. ↑  "Annual Estimates of the Resident Population for Incorporated Places: April 1, 2010 to July 1, 2013". census.gov. May 2014. Retrieved June 3, 2014.
10. ↑  "Table 1. Annual Estimates of the Population of Metropolitan and Micropolitan Statistical Areas: April 1, 2010 to July 1, 2014" (CSV). *2014 Population Estimates*. United States Census Bureau, Population Division. March 2015. Retrieved March 26, 2015.

| ארצות הבריתארצות הברית מדינות וטריטוריות ארצות הברית |
| --- |
| מדינות | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • וושינגטון • ויומינג • ויסקונסין • וירג'יניה • וירג'יניה המערבית • ורמונט • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד | מפת מדינות ארצות הברית |
| מחוז פדרלי | מחוז קולומביה |
| אזורים מבודדים | איי הבתולה של ארצות הברית • איי מריאנה הצפוניים • גואם • סמואה האמריקנית • פוארטו ריקו

|  |  |
| --- | --- |
| איים מרוחקים | אטול ג'ונסטון • אטול מידוויי • אטול פאלמירה • האי בייקר • האי ג'רוויס • האי האולנד • האי וייק • האי נבאסה • שונית קינגמן |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559506105171
* BNE: XX456679
* BnF: cb120658483 (data)
* CiNii: DA04856273
* GND: 4040138-8
* ISNI: 0000 0004 0412 3913
* LCCN: n80010207
* LNB: 000339199
* MusicBrainz: fb8840b9-ff2f-4484-8540-7112ee426ea7
* NARA: 10045242
* NKC: ge134373
* SUDOC: 176552545
* VIAF: 133316844
* WorldCat: lccn-n80010207

 |